คือตอนนี้หนูอายุ 18-19 คะแล้ว ปจด.จะมาเดือนนึงก็ 5-7 วันแล้วก็หายไปประมาณ2เดือนแล้วมาอีกเดือนที่3 เช่นปจด.มามกราคมมาอีกทีตอนเดือนมีนาคม งี้อะคะแล้วช่วงที่ปจด.ไม่มาคือเป็นตกขาวตลอดเลยเป็นก้อนสีขาวคล้ายนมบูดแต่ไม่คันไม่แสบไม่เจ็บไม่มีกลิ่นเป็นแบบนี้มาน่าจะ 2 ปีได้แล้วคะไม่รู้ว่าหนูมีความผิดปกติยังไงรึป่าวคะแล้วต้องรักษายังไงค่ะ
สวัสดีค่ะในช่วงเข้าสู่วัยรุ่นอาจจะมีประจำเดือนไม่สม่ำเสมอ เนื่องจากในช่วงนี้อาจจะมีภาวะไข่ตกไม่สม่ำเสมอได้ค่ะ อย่างไรก็ตาม อาจจะเกิดจากสาเหตุอื่นๆ ร่วมด้วย เช่น ความไม่สมดุลของฮอร์โมนเอสโตรเจน โปรเจสเตอโรน ภาวะถุงน้ำรังไข่หลายใบ เป็นต้น หากประจำเดือนมาไม่สม่ำเสมอหลายปีแนะนำให้ไปพบสูตินรีแพทย์ เพื่อตรวจหาสาเหตุค่ะส่วนตกขาวเป็นภาวะที่สามารถมีได้ค่ะ ตกขาวจะถูกขับออกมาเพื่อสร้างความชุ่มชื้นให้บริเวณช่องคลอดและช่วยป้องกันการติดเชื้อภายในช่องคลอด โดยตกขาวปกติจะมีสีขาวหรือใส และไม่มีกลิ่นเหม็นค่ะตกขาวจะใสและมีปริมาณมากในช่วงวันที่มีการตกไข่ ส่วนในช่วงที่เป็นประจำเดือน ตกขาวจะหนาและเหนียวข้นค่ะส่วนตกขาวที่มีสีเทา สีเขียว สีเหลือง สีชมพู หรือมีเลือดปน และส่งกลิ่นเหม็นคล้ายเนื้อเน่า เป็นตกขาวที่ผิดปกติค่ะ หากมีลักษณะเช่นนี้แนะนำให้ไปพบสูตินรีแพทย์เพื่อตรวจหาสาเหตุค่ะ